Υπηρεσιακή κυβέρνηση Παναγιώτη Πικραμμένου 2012

Η **υπηρεσιακή κυβέρνηση Παναγιώτη Πικραμμένου** (Μάιος – Ιούνιος 2012) ανέλαβε την κυβέρνηση ύστερα από εντολή του Πρόεδρου της Δημοκρατίας, Κάρολου Παπούλια, με σκοπό να διεξαγάγει και πάλι εκλογές, αφού αυτές της της 6ης Μαΐου 2012 δεν έδωσαν ισχυρή πλειοψηφία σε κανένα κόμμα.

Τις προηγούμενες ημέρες και ύστερα από επανειλημμένες συσκέψεις των πολιτικών αρχηγών με τον Πρόεδρο της Δημοκρατίας, διαπιστώθηκε η αδυναμία (αλλά και η έλλειψη θέλησης) σχηματισμού κυβέρνησης με βάση τις εκλογές της 6ης Μαΐου 2012. Η επιλογή του Πρωθυπουργού στο πρόσωπο του Πρόεδρου του Συμβουλίου της Επικράτειας έγινε ύστερα από πρόταση του αρχηγού των Ανεξαρτήτων Ελλήνων, Πάνου Καμμένου, και αφού είχε απορριφθεί η πρόταση του αρχηγού του ΣΥΡΙΖΑ, Αλέξη Τσίπρα, για τον Γεράσιμο Αρσένη, αλλά και οι προτάσεις των Αντ. Σαμαρά (Ν.Δ.)και Ευ. Βενιζέλου (ΠΑΣΟΚ) για παραμονή του Λουκά Παπαδήμου.

Σύμφωνα με τον απολογισμό του Πρωθυπουργού, στη σύσκεψη του υπουργικού συμβουλίου της 15ης Ιουνίου - δύο ημέρες πριν τις εκλογές της 17ης - η κυβέρνηση σε αυτές τις 35 ημέρες κλήθηκε να διαχειριστεί: «*μια δύσκολη Σύνοδο Κορυφής των Ευρωπαίων ηγετών με τα βλέμματα όλων στραμμένα πάνω στην Ελλάδα και να θέσουμε το μείζον ζήτημα της ανάπτυξης, την εξεταστική περίοδο για δεκάδες χιλιάδες μαθητές, μια σοβούσα κρίση στο χώρο της υγείας και του φαρμάκου που θα μπορούσε να εξελιχθεί σε σοβαρό κίνδυνο για τη δημόσια υγεία, μια διαφαινόμενη κακή –ή τουλάχιστον χειρότερη από την περσινή- σεζόν για τον ελληνικό τουρισμό, μια επικίνδυνη αδράνεια σε κρίσιμους τομείς του κράτους όπως ο φοροεισπρακτικός μηχανισμός, επικίνδυνα φαινόμενα αυτοδικίας που δηλητηριάζουν το δημόσιο βίο και εντείνουν τη δυσπιστία απέναντι στις αρχές, τον κίνδυνο ενός black out στην αγορά ενέργειας λόγω των σημαντικών προβλημάτων ρευστότητας που αντιμετωπίζουν οι μεγάλες ενεργειακές επιχειρήσεις και φυσικά την προετοιμασία για το 2ο γύρο εκλογών με σημαντικά μειωμένο προϋπολογισμό σε σχέση με την 6η Μαΐου.*» 

Η υπηρεσιακή κυβέρνηση τερμάτισε τον βίο της μετά τις εκλογές της 17ης Ιουνίου και την ανάληψη της εξουσίας από την κυβέρνηση συνεργασίας του Αντώνη Σαμαρά.

## Σύνθεση της Κυβέρνησης

* **[[Πρωθυπουργός της Ελλάδας|Πρωθυπουργός - (Πρόεδρος της Κυβέρνησης)]]** : Παναγιώτης Πικραμμένος
* **[[Υπουργείο Διοικητικής Μεταρρύθμισης και Ηλεκτρονικής Διακυβέρνησης]]**
** *Υπουργός Διοικητικής Μεταρρύθμισης και Ηλεκτρονικής Διακυβέρνησης* : Παύλος Αποστολίδης 
* **[[Υπουργείο Εσωτερικών (Ελλάδα)|Υπουργείο Εσωτερικών]]**
** *Υπουργός Εσωτερικών* : Αντώνης Μανιτάκης 
* **[[Υπουργείο Οικονομικών (Ελλάδα)|Υπουργείο Οικονομικών]]**
** *Υπουργός Οικονομικών* : Γιώργος Ζαννιάς 
* **[[Υπουργείο Εξωτερικών (Ελλάδα)|Υπουργείον Εξωτερικών]]**  
** *Υπουργός Εξωτερικών* : Πέτρος Μολυβιάτης 
* **[[Υπουργείο Εθνικής Άμυνας (Ελλάδα)|Υπουργείον Εθνικής Άμυνας]]**
** *Υπουργός Εθνικής Αμύνης* : Φραγκούλης Φράγκος - 
* **[[Υπουργείο Ανάπτυξης, Ανταγωνιστικότητας και Ναυτιλίας]]**
** * Υπουργός Ανάπτυξης, Ανταγωνιστικότητας και Ναυτιλίας* : Γιάννης Στουρνάρας 
* **[[Υπουργείο Περιβάλλοντος, Ενέργειας και Κλιματικής Αλλαγής]]** 
** *Υπουργός Περιβάλλοντος, Ενέργειας και Κλιματικής Αλλαγής* : Γρηγόριος Τσάλτας - (καθηγητής Πανεπιστημίου)
* **[[Υπουργείο Παιδείας, Διά Βίου Μάθησης και Θρησκευμάτων]]** 
** *Υπουργός Παιδείας, Διά Βίου Μάθησης και Θρησκευμάτων*: Αγγελική - Ευφροσύνη Κιάου 
* **[[Υπουργείο Υποδομών, Μεταφορών και Δικτύων (Ελλάδα)|Υπουργείο Μεταφορών, Υποδομών και Δικτύων]]** 
** *Υπουργός Υποδομών, Μεταφορών και Δικτύων*   : Σίμος Σιμόπουλος 
* **[[Υπουργείο Εργασίας και Κοινωνικής Ασφάλισης]]** 
** *Υπουργός Εργασίας και Κοινωνικής Ασφάλισης* : Αντώνης Ρουπακιώτης 
* **[[Υπουργείο Υγείας και Κοινωνικής Αλληλεγγύης ]]**
** *Υπουργός Υγείας και Κοινωνικής Αλληλεγγύης*   : Χρήστος Κίττας 
* **[[Υπουργείο Αγροτικής Ανάπτυξης και Τροφίμων (Ελλάδα)|Υπουργείο Αγροτικής Ανάπτυξης και Τροφίμων]]**
** *Υπουργός Αγροτικής Ανάπτυξης και Τροφίμων* : Ναπολέων Μαραβέγιας 
***[[Υπουργείο Δικαιοσύνης, Διαφάνειας και Ανθρωπίνων Δικαιωμάτων]]** 
** *Υπουργός Δικαιοσύνης, Διαφάνειας και Ανθρωπίνων Δικαιωμάτων* : Χρίστος Γεραρής 
* **[[Υπουργείο Προστασίας του Πολίτη (Ελλάδα)|Υπουργείο Προστασίας του Πολίτη]]**
** *Υπουργός Προστασίας του Πολίτη* : Λευτέρης Οικονόμου 
* **[[Υπουργείο Πολιτισμού και Τουρισμού]]**
** *Υπουργός Πολιτισμού και Τουρισμού* : Τατιάνα Καραπαναγιώτη 
* **[[Υπουργός Επικρατείας]]** : Αντώνης Αργυρός

## Αναφορές


2012 05
2012 05
Κατηγορία:2012